Johnny Jessen Fløjstrupvej 25 7300 Jelling

Eva Meyer Rokkjær EVMRO@vejle.dk 7. januar 2025 J. nr.: 01.03.03-P19-97-24

Teknik & Miljø Natur & Udeliv Åbningstider Fremmøde Mandag-onsdag kl. 8-15 Torsdag kl. 8-17 Fredag kl. 8-14 Telefon Mandag-onsdag kl. 8-15 Torsdag kl. 8-17 Fredag kl. 8-14

Tilladelse til at grave et vandhul i landzone

Du har den 13. marts 2024 ansøgt om at grave et vandhul på din ejendom matr.nr., 16G, VINDELEV BY, VINDELEV beliggende på adressen Fløjstrupvej 25, Vindelev, 7300 Jelling. Din ejendom ligger i landzone.

Det område, hvor du ønsker at grave vandhullet, er vist på kortet nedenfor, med rød cirkel.

Luftfoto fra 2022, der med rød cirkel angiver omtrentlig placering af vandhullet. Grøn skravering angiver beskyttet eng, blå skravering angiver beskyttet vandhul og røde streger angiver matrikelgrænser. Copyright: Luftfoto Hexagon, Grundkort GST og Vejle Kommune.

Kommunens afgørelse

Du får tilladelse til at grave et vandhul i landzone som ansøgt efter § 35, stk. 1, i planloven.

Du får tilladelsen på følgende betingelser:

Du må grave et vandhul på op til 500 m2.

Vandhullet må ikke etableres med direkte forbindelse, herunder også rørforbindelse, til det eksisterende vandhul nord for placeringen.

Du har selv ansvaret for at undersøge i Ledningsejerregisteret www.ler.dk, hvilke ledninger der ligger i det område, du vil grave i.

Du skal holde minimum 15 meter fra brinken af til skel.

Du skal lave flade brinker med en hældning på ca. 1:5, og du skal give bredzoner et varieret og let bugtet forløb, så de passer naturligt ind i landskabet.

Du må ikke anvende dug eller lerklining for at sikre et vandspejl.

Du må ikke lave ø/øer i vandhullet.

Du må ikke placere materialet fra din opgravning i områder med beskyttet natur.

Du skal planere materialet fra din oprensning ud på omkringliggende arealer, inden for samme matrikel i et jævnt lag på maksimalt 30 cm’s tykkelse uden at du efterlader volde eller lignende.

Du skal straks standse arbejdet og kontakte Vejle Museerne (tlf. 7681 3100), hvis du i forbindelse med gravearbejdet støder på kulturhistoriske eller arkæologiske spor.

Du må ikke udsætte fugle, fisk, krebs eller andre dyr i eller ved vandhullet, da det ændrer naturen i vandhullet.

Du må ikke må fodre, opstille andehuse, hegn eller andre specielle indretninger i eller ved vandhullet.

Du må gerne sætte et almindeligt kreaturhegn omkring vandhullet.

Du skal kontakte kommunen, når du har lavet vandhullet.

Du skal være opmærksom på, at du ikke må lave ændringer af grøfter, kanaler, rørledninger eller dræn uden tilladelse. Det er beskrevet i vandløbslovens § 6 stk. 1 og 2.

Du må heller ikke lave direkte forbindelse mellem vandhullet og vandløb, herunder indvinde vand til eller fra vandhullet. Du skal sende en eventuel ansøgning om tilladelse Teknik & Miljø, Vand, Kirketorvet 22, 7100 Vejle.

Din tilladelse bortfalder, hvis du ikke har udnyttet den inden 5 år.

Din tilladelse fritager dig ikke for at søge om tilladelse / dispensation efter anden lovgivning.

Hvis du er i tvivl om noget i denne afgørelse, er du velkommen til at ringe hertil.

Tilladelsen vil blive offentliggjort på kommunens hjemmeside dags dato.

Sagsfremstilling

Du har i forbindelse med en besigtigelse af din ejendom søgt om tilladelse til at etablere et vandhul på op til 250 m2 i landzone på din ejendom matr.nr. 16G VINDELEV BY, VINDELEV beliggende på adressen Fløjstrupvej 25, Vindelev, 7300 Jelling.

Arealet, hvor du ønsker at grave vandhullet er en lavning, umiddelbart syd for beskyttet eng og et eksisterende vandhul. Arealet er ikke registreret som beskyttet natur efter naturbeskyttelseslovens § 3. Skråningerne omkring lavningen er meget næringspåvirkede, og domineret af høje græsser og næringskrævende stauder. Trods meget fugtige forhold i lavningen på besigtigelsestidspunktet, blev der ikke fundet deciderede fugtigbundsarter på placeringen.

Vejle Kommune har besigtiget arealet sammen med dig den 13. marts 2024 i forbindelse med en anden sag. På besigtigelsen blev der fundet butbladet skræppe og lav ranunkel i lavningen, hvor der står vand om vinteren. Du fortalte, at arealet udtørrer om sommeren. Det vurderes ikke, at arealet er omfattet af Naturbeskyttelseslovens § 3.

Du ønsker at grave en sø, for at skabe bedre betingelser for padder og øvrig biodiversitet.

Du ønsker desuden evt. at ændre på dræningen i området. For at afklare dette, skal du rette henvendelse til kommunens vandløbsafdeling på vandmiljo@vejle.dk. Ændringen af dræningen gennem beskyttet natur kan kræve dispensation fra Naturbeskyttelseslovens § 3, samt fra vandløbsloven.

Bilag IV-arter

Der er registreret bilag IV-arterne, spidssnudet frø og odder ca. 2 km sydøst for projektområdet. På grund af afstanden, og projektets meget lokale karakter, vurderes det ikke, at etableringen af vandhullet vil kunne påvirke arterne eller deres yngle- og rasteområder.

Natura 2000

Projektområdet ligger ca. 3,7 km nord for nærmeste Natura 2000-område, nr. 81 Øvre Grejs Ådal.

På grund af projektets meget begrænsede udbredelse og afstanden til Natura 2000-området, vurderes det ikke, at det ansøgte vil påvirke Natura 2000-området eller arter og naturtyper på udpegningsgrundlaget.

Kommuneplan 2021-2033

Det sted, du ønsker at etablere vandhullet, er angivet som en placering med mulighed for oversvømmelse. Det vurderes derfor at være hensigtsmæssigt, at etablere et vandhul på placeringen.

Der er ikke øvrige udpegninger, som kan være i strid med projektet.

Høring

Vi har haft din sag til høring ved Vejle Museerne. Museet har ikke haft bemærkninger til det ansøgte.

Det ansøgte har været i høring hos naboer. Der er ikke indkommet bemærkninger ved nabohøringen.

Baggrund for kommunens vurdering

Vores begrundelse for tilladelsen er, at det ansøgte kan fremme naturhensyn og særligt fungere som et levested for padder. Det vurderes ikke at det ansøgte strider mod udpegninger i kommuneplanen, eller vil påvirke den nærliggende natur negativt, da vandhullet ligger højere i landskabet end den eksisterende eng og vandhuller.

Vilkårene for afgørelsen er stillet for at skabe de bedst mulige betingelser for natur og dyreliv, samt at sikre evt. arkæologiske eller samfundsmæssige interesser.

Klagevejledning

Vejle kommunes afgørelser efter Planloven kan påklages til Planklagenævnet.

Klageberettiget er:

adressaten for afgørelsen

ejeren af den ejendom, som afgørelsen vedrører

kommunen

enhver, der har en retlig interesse i sagens udfald

en berørt nationalparkfond oprettet efter lov om nationalparker

landsdækkende foreninger og organisationer, der som hovedformål har beskyttelsen af natur og miljø eller varetagelsen af væsentlige brugerinteresser inden for arealanvendelsen på betingelse af, at foreningen eller organisationen har vedtægter eller love, som dokumenterer dens formål, og at foreningen eller organisationen repræsenterer mindst 100 medlemmer

Klage over denne afgørelse skal indgives via Klageportalen, som ligger på www.borger.dk og www.virk.dk. Du logger på www.borger.dk eller www.virk.dk, ligesom du plejer, typisk med MIT-ID. Klagen sendes gennem Klageportalen til den myndighed, der har truffet afgørelsen. En klage er indgivet, når den er tilgængelig for myndigheden i Klageportalen.

Planklagenævnet skal som udgangspunkt afvise en klage, der kommer uden om Klageportalen, hvis der ikke er særlige grunde til det. Hvis du ønsker at blive fritaget for at bruge Klageportalen, skal du sende en begrundet anmodning til kommunen. Kommunen videresender herefter anmodningen til Planklagenævnet, som træffer afgørelse om, hvorvidt din anmodning kan imødekommes.

Kommunen sender via Klageportalen kommunens bemærkninger til sagen og de anførte klagepunkter til Planklagenævnet, vedhæftet den påklagede afgørelse og de dokumenter, der er indgået i sagens bedømmelse.

Din klage skal være indgivet skriftligt inden 4 uger efter, at afgørelsen er meddelt. Er afgørelsen offentligt bekendtgjort, regnes klagefristen dog altid fra bekendtgørelsen. I tilfælde, hvor en afgørelse træffes indirekte og således ikke meddeles eller offentliggøres, regnes fristen fra det tidspunkt, hvor klageren har fået kendskab til afgørelsen. Hvis klagefristen udløber på en lørdag eller en helligdag, forlænges fristen til den følgende hverdag.

Når du klager, skal du betale et gebyr på 900 kr. for privatpersoners og 1.800 kr. for virksomheders og organisationers vedkommende. Gebyret betales via klageportalen. Vejledning om gebyrordningen kan findes på nævnets hjemmeside.

Hvis der klages rettidigt over en landzonetilladelse eller en ekspropriationsafgørelse, har klagen opsættende virkning. Det betyder, at afgørelsen ikke må udnyttes, før klagen er afgjort, medmindre Planklagenævnet bestemmer andet. Andre klager har normalt ikke opsættende virkning, men udnyttelsen af afgørelsen sker på eget ansvar, da Planklagenævnet kan ændre afgørelsen.

Søgsmål til prøvelse af afgørelser om forhold, der er omfattet af planloven, skal være anlagt inden 6 måneder efter, at afgørelsen er meddelt.

Sagsforberedende arbejde på denne sag er lavet af ekstern konsulent Irene Svanborg Møller. Irene kan træffes på tlf.: 29 42 47 83 og mail: iresm@vejle.dk

Venlig hilsen

Eva Meyer Rokkjær

Kopiorientering

Bolig- og Planstyrelsen	planloven@bpst.dk

DN Vejle
Att.: Uffe Rømer	dnvejle-sager@dn.dk

Friluftsrådet	vejle@friluftsraadet.dk

DOF Vejle	vejle@dof.dk

DOF	natur@dof.dk

Vejle Museerne	museerne@vejle.dk

Sagro
Att: Signe Bundgaard Pedersen	sbp@sagro.dk

Landboretligt Udvalg
Att.: Bent Lune Nielsen	bel@lmo.dk

Landboretligt Udvalg
Att.: Lars Schmidt	las@khl.dk

Dansk Botanisk Forening
Jyllandskredsen	dbf.oestjylland@gmail.com

Vejle Kommune behandler personoplysninger om dig

(følgende oplysninger er alene relevant i sager om privatpersoner, enkeltmandsvirksomheder eller I/S)

Vi sender dig dette brev for at orientere dig om, at vi har indsamlet eller modtaget personoplysninger om dig. Efter databeskyttelsesforordningens artikel 13 og 14 skal vi nemlig give dig en række oplysninger, når vi indsamler og behandler personoplysninger om dig.

Vi er den dataansvarlige – hvordan kontakter du os?

Vejle Kommune er dataansvarlig for behandlingen af de personoplysninger, som vi har indsamlet eller modtaget om dig. Du finder vores kontaktoplysninger nedenfor.

Vejle Kommune, Skolegade 1, 7100 Vejle
Telefon: 76 81 00 00, Mail: post@vejle.dk - CVR-nr.: 29189900

Kontaktoplysninger på databeskyttelsesrådgiveren

Hvis du har spørgsmål til vores behandling af dine oplysninger, er du altid velkommen til at kontakte vores databeskyttelsesrådgiver. Du kan kontakte vores databeskyttelsesrådgiver på følgende måder:

På mail: dpo.vejle@bechbruun.com
På telefon: 72 27 30 02
Via sikker post: https://dpo.bechbruun.com/vejle
Pr. brev:
DPO Vejle Kommune, Bech-Bruun Advokatpartnerselskab, Værkmestergade 2, 8000 Aarhus C
CVR nr.: 38538071

Formålene med og retsgrundlaget for behandlingen af dine personoplysninger

Vi behandler dine personoplysninger i forbindelse med sager om natur ved ansøgninger om / anmeldelser vedr. følgende:

Anmeldelse, dispensation og meddelelse efter naturbeskyttelsesloven

Anmeldelse og dispensation efter museumslovens § 29a

Anmeldelse og tilladelse til bade- og bådebroer

Landzonetilladelse

Anmeldelse af genopdyrkningsret

Anmeldelse af skovrejsning

Bekæmpelse af kæmpebjørneklo

Retsgrundlaget for vores behandling af dine personoplysninger følger af:

Naturbeskyttelsesloven

Museumsloven

Kystbeskyttelsesloven

Miljøbeskyttelsesloven

Miljømålsloven

Planloven

Lov om drift af landbrugsjorde

Databeskyttelsesloven § 5, stk. 1

Databeskyttelsesloven § 6, stk. 1 jf. Databeskyttelsesforordningen art. 6, litra e

Kategorier af personoplysninger

Vi behandler følgende kategorier af personoplysninger om dig:

☒ Almindelige personoplysninger
☒ CPR-nummer

Indsendes der andre personoplysninger af dig, som ikke er relevante for sagen, kan disse personoplysninger blive journaliseret men vil ikke indgå i sagens behandling.

Modtagere eller kategorier af modtagere

Vi videregiver eller overlader dine almindelige personoplysninger til følgende modtagere:

Til parter i sagen, f.eks. i forbindelse med en partshøring, eller til andre relevante borgere i forbindelse med en eventuel nabohøring.

Vi annoncerer større afgørelser på kommunens hjemmeside

Generelle modtagere:

☒	Andre offentlige myndigheder
☐	Databehandlere
☒	Eksterne rådgivere
☒	Andre modtagere: Foreninger, f.eks. Dansk Naturfredningsforening, Dansk Ornitologisk Forening og Dansk Botanisk Forening

Disse personoplysninger kan være omfattet af en eventuel efterfølgende aktindsigtssag.

Overførsel til modtagere i tredjelande, herunder internationale organisationer

Vi overfører dine personoplysninger til modtagere uden for EU og EØS:

☒ Nej	☐ Ja

Hvor stammer dine personoplysninger fra

Dette afsnit er kun udfyldt, når vi indsamler oplysninger om dig hos andre end dig selv.

Opbevaring af dine personoplysninger

Vi kan på nuværende tidspunkt ikke sige, hvor længe vi vil opbevare dine personoplysninger. Den periode vi opbevarer oplysninger i, afhænger af den konkrete sagsbehandling, opfyldelsen af formålet med behandlingen samt den relevante lovgivning på området. Når vores behandling af dine personoplysninger er afsluttet, opbevares oplysningerne efter bestemmelserne i arkivloven.

Automatiske afgørelser, herunder profilering

Vi anvender ikke automatiske afgørelser eller profilering i den konkrete behandling af dine personoplysninger.

Dine rettigheder

Efter Databeskyttelsesforordningen kan du til enhver tid benytte dig af dine rettigheder i forhold til Vejle Kommunes behandling af dine personoplysninger:

Du har ret til indsigt i de oplysninger, som Vejle Kommune behandler om dig

Du har ret til at få rettet urigtige oplysninger om dig selv

I særlige tilfælde har du ret til at få slettet personoplysninger om dig

Du har i visse tilfælde ret til at få begrænset behandlingen af dine personoplysninger

Du har i visse tilfælde ret til at gøre indsigelse mod Vejle Kommunes ellers lovlige behandling

Hvis du vil gøre brug af dine rettigheder, skal du kontakte vores databeskyttelsesrådgiver. Se kontaktoplysninger i afsnit 2.

Retten til at trække samtykke tilbage

Hvis behandlingen af dine personoplysninger er betinget af et samtykke, har du til enhver tid ret til at trække dit samtykke tilbage. Hvis du trækker dit samtykke tilbage, har det først virkning fra dette tidspunkt. Det påvirker derfor ikke lovligheden af vores behandling af dine personoplysninger op til tidspunktet for tilbagetrækningen af dit samtykke.

Klagevejledning

Du har ret til at klage til Datatilsynet, hvis du er utilfreds med Vejle Kommunes behandling af dine personoplysninger. Du kan enten henvende dig til Vejle Kommunes databeskyttelsesrådgiver eller finde mere information og kontaktoplysninger på Datatilsynets hjemmeside www.datatilsynet.dk

Appen for beskyttet natur

Appen for beskyttet natur giver dig hurtig og nem adgang til den vejledende registrering af § 3-beskyttet natur, og udpegningen af § 3-beskyttede vandløb, lige præcis der, hvor du er. Appen giver dig også direkte adgang til at se besigtigelser, artsfund og øvrige informationer om de enkelte § 3-områder, samt arealernes score i Biodiversitetskortet og High Nature Value (HNV). Du kan også se, hvor der er fredede fortidsminder og beskyttede sten- og jorddiger.

Appen kan findes i din iTunes App Store eller på Google Play ved at søge på "beskyttet natur" eller "Miljøstyrelsen" eller ved at følge disse links:

Download appen for beskyttet natur til Android

Download appen for beskyttet natur til Iphone

Bekendtgørelse af lov om planlægning LBK nr. 1157 af 1. juli 2020 med efterfølgende rettelser.

Lbk nr. 1392 af 04. oktober 2022